cyanic-selkie/wikianc huggingface dataset:
Paliūniškio dvaras
Istorija
Prasidėjus karui ir sovietų okupacijai, dvarponis Ž. Malinskas, tikėdamasis išvengti tremties, skubiai dvarą perrašė savo nebejaunai tarnaitei. Karo pradžioje ponia su dukromis pasitraukė į Vakarus, paskui atsidūrė Amerikoje, o ponas, tuo laiku jau senas ir ligotas, pasiliko Paliūniškyje. Spėjęs atsikratyti turto, jis išvengė represijų. Be to, jis buvo nemažai nusipelnęs Rusijai – vadovavo Sibiro geležinkelio magistralės tiltų statybai. Ž. Malinskas ir toliau gyveno dvare, o mirė karo pabaigoje, buvo palaidotas dvaro kapinėse kaimo gale, šalia senosios Paliūniškio mokyklos. Apsišvietęs ir pažangiai mąstantis Ž. Malinskas savo laiku buvo dvare įsteigęs mokyklą, vėliau skyrė žemės naujos mokyklos statybai. Senoji medinė mokykla, kurioje gyveno ir mokytojai, neišliko, sudegė sovietmečiu. Gatvė, kur yra senojo dvaro kapai, likusi medžių alėja, pavadinta Ž. Malinsko vardu. Dvaro kapai sunykę, apaugę pušimis. Čia palaidoto Ž. Malinsko kapo vieta pažymėta cementiniu antkapiu, prižiūrima Paliūniškio mokyklos mokinių.
Paskutiniais metais Paliūniškio senasis ponas buvo ligonis, nebepajėgė savimi pasirūpinti. Kas galėdavo, nunešdavo jam valgyti, nes paveldėtoja Marytė dvarininke netapo, ponu mažai besirūpino, pati buvo įjunkusi į alkoholį. Testamentu gautą turtą sovietai pokaryje iš moters atėmė, visus dvaro pastatus nusavino. Nacionalizuojant dvarą 1940 m. jame buvo 107,05 ha žemės. Dideliame dvaro name buvusiai savininkei buvo skirtas vienas kambarys, o šalia įkėlė daugiau šeimų, taip pat įkurdino kolūkio skaityklą ir kontorą. Prastėjant dvaro būklei, kolūkis aplopė jo stogą, o po remonto čia atidarė kultūros namus. Juose vykdavo šokiai, šventės, buvo rodomas kinas. Maždaug po dešimtmečio dvaras pamažu ėmė tuštėti. Pirmiausia kitur išsikėlė kontora ir gyventojų šeimos, ilgiausiai užsibuvo kultūros namai. 1962 m. topografiniame žemėlapyje dvaro medinis namas dar pažymėtas, o 1990-ųjų geodeziniame žemėlapyje jo nebėra.
1982 m. Paliūniškyje kolūkis pradėjo grandiozines statybas, statė mokyklą, kultūros namus, kolūkio kontorą, parduotuvę, alytnamius. Prabangūs, su vitražais, kultūros namai veikė metus, iki privatizacijos, vėliau buvo apleisti. Jie pastatyti dvarvietės karių kapinių teritorijoje, ten pat iškilo parduotuvė.
Atgimimo laikais susirūpinta nuniokotomis kapinėmis, buvo surinkti likę kryželiai. Jie sustatyti į vieną eilę, šalia iškilo paminklas su užrašu lietuvių ir vokiečių kalbomis. Memorialiniame antkapyje įkomponuota 30 išlikusių autentiškų kryželių. Mūšyje žuvusius rusų ir vokiečių karius laidojo gretimo kaimo kapinaitėse, o čia atgulė dvare buvusioje karo ligoninėje nuo žaizdų mirusios aukos. Anksčiau kapinės užėmė didesnį plotą. Archyviniai duomenys liudija, kad čia palaidoti 83 vokiečių kariai.
Dvarvietė
Sovietmečiu buvo pastatyti dvaro sodybos plano struktūrą suardę mūriniai pastatai. Nugriauti mediniai dvaro rūmai, kumetynas, sunyko sodybos parkas. 1963 m. duomenimis, augo sidabriniai klevai, kedrinės ir juodosios pušys, grupė europinių maumedžių, keletas vakarinių tujų, sibirinių kėnių. Iki šių dienų išlikę medžių eilės, ūkiniai dvaro pastatai. Jie turi skirtingus šeimininkus, pritaikyti įvairiai gamybinei veiklai. Šiuolaikinė kaimo sodyba įsikūrusi maždaug pusantro hektaro sklype su pastatais, kurie buvo skirti kolūkio valgyklai ir parduotuvei. Šie statiniai buvo mažai naudoti, iškilę sovietmečio pabaigoje. Valgykla metus kitus veikė, bet 1989 m. statytos parduotuvės nespėta atidaryti. Sklypas su pastatais ėjo iš rankų į rankas, ilgainiui buvo apleistas.
2014 m. balandžio–gegužės mėnesiais neužstatytoje dvaro teritorijos dalyje buvo atlikti archeologiniai žvalgomieji ir detalieji tyrimai. Anksčiau tokie tyrimai čia nebuvo vykdyti. Jų metu projektuojamoje naujai užstatomoje teritorijoje buvo atkastas neintensyvus XIX a. kultūrinio sluoksnio horizontas, atidengti dvaro gyvenamajam namui priklausę pamatai. Be įvairių buvusio statinio liekanų ir artefaktų, aptikta rūdos ir medžio anglių mišinio gargažių duobės vieta (jos pakraštys). Tai byloja šioje vie­toje buvus rūdnelę.
Dabar išlikę dvaro komplekso pastatai statyti XIX a. pabaigoje – XX a. pradžioje:
Nana Takagi
Biografija
Nana Takagi gimė 1992 m. liepos 2 d. Makubecu mieste Chokaido saloje. Pradėjo čiuožti sekdama broliu, kai mokėsi pradinėje mokykloje Obichire. Jos dvejais metais jaunesnė sesuo Miho Takagi taip pat tapo garsia čiuožėja ir jos kartu atstovavo Japoniją olimpinėse žaidynėse.
2013 m. debiutavo ISU pasaulio taurės varžybose Kalgaryje. Debiutavo 2014 m. žiemos olimpinėse žaidynėse Sočyje. 2015, 2019 ir 2020 m. triskart pasaulio čempionė komandinio persekiojimo rungtyje.
2018 m. žiemos olimpiadoje Pjongčange laimėjo aukso medalius bendro starto ir komandinio persekiojimo rungtyse.
2022 m. žiemos olimpinėse žaidynėse Pekine N. Takagi komandinio persekiojimo rungties finale griuvo paskutiniame rate japonėms pirmaujant ir laimėjo sidabro medalį.
Mikailiškių valsčius
Mikailiškių valsčius – buvęs administracinis-teritorinis vienetas dabartinėje vidurio vakarų Baltarusijos teritorijoje. Centras – Mikailiškės.
Juozas Marcinkevičius (1946)
Juozas Marcinkevičius (1946 m. sausio 1 d. dab. Prienų rajone, Gerulių k. – 2019 m. birželio 6 d. Vilniuje) – poetas, prozininkas, dramaturgas.
Mikailiškių valsčius
Istorija
Mikailiškių valsčius įkurtas 1927 m. balandžio 1 d. iš dalies Varnionių valsčiaus, bet jau gruodžio 12 d. reformuotas į Gervėčių valsčių.
Juozas Marcinkevičius (1946)
Biografija
J. Marcinkevičius 1968 m. baigė Kauno medicinos institutą. Dirbo Kauno klinikose moksliniu bendradarbiu, Lietuvos radijo ir televizijos komitete, „Lėlės“ teatro literatūrinės dalies vedėju, „Nemuno“, „Mūsų gamtos“, „Kauno tiesos“, „Vilties“ redakcijose. Vėliau visą gyvenimą paskyrė literatūrai.
Kūryba
Nuo 1970 m. buvo Lietuvos rašytojų sąjungos narys.
1969 m. debiutavo su eilėraščių rinkiniu „Rudens šalys“. Iš viso išleido septyniolika knygų, tarp jų poezijos rinkinius "Bronzos amžius", "Buvimas", "Ruduo, Rugsėjis, Rūdys". Rašė apysakas ir apsakymus "Mirties nebūna atsitiktinė", "... neleisk numirti vasarą" bei knygas vaikams, pjeses teatrams, radijo ir televizijos spektakliams.
Lietuvos teatrai pastatė daugiau nei 20 J. Marcinkevičius sukurtų pjesių: „Čičinskas“, „Saulė ir jos žemė“, „Erelnyčia“, „Šiąnakt ir visada“, „Vegetaras“, „Mamutienos valgytojai“, „Užpustyta tėvynė“, „Sokrato teismas“, „Poezija ir meilė Lesbo saloje“, „Keistuolių akademija“, „Nuotykiai Melagių saloje” ir kt. 2007m. sukūrė literatūrinį scenarijų "Broliai įveikę Europą" ("Žalgiris - geležies diena"), kuris laimėjo Kultūros ministerijos istorinio filmo konkursą.
Savo kūryboje daugiausia dėmesio skyrė Lietuvos istorijai ir jos asmenybėms. Kėlė gyvenimo prasmės, žmogaus, gyvenančio konkrečiame istoriniame laike, veiksmų ir atsakomybės už juos klausimus.
Kokšetau aukštuma
thumb|250px|Kokšetau aukštuma. [[Burabajaus nacionalinis parkas]]
Kokšetau aukštuma  – aukštuma šiaurės Kazachstane, Kazachijos kalvyno šiaurinėje dalyje. Aukštis iki 947 m (Kokšė arba Siniuchos kalnas). Sudaryta daugiausia iš devono ir silūro granito, smarkiai paveikto denudacijos procesų. Gausu ežerų (Kokšetau ežerynas).
Dalius Skamarakas
(g. 1974 m. gegužės 5 d. Varėnoje) – Lietuvos aktorius, kultūrinių renginių vedėjas, dainuojamosios poezijos atlikėjas–bardas.
1981–1993 m. mokėsi Varėnos „Ąžuolo“ vid m–kloje, lankė Varėnos kultūros namų dramos būrelį (vad. Tatjana Žilinskienė). 1997 m. VU įgijo aktoriaus-filologo specialybę (vad. Nijolė Gelžinytė).
Serhijus Kulynyčius
Serhijus Kulynyčius (g. 1995 m. sausio 9 d.) – Ukrainos futbolininkas, gynėjas. Kitados atstovavo Ukrainos U-20 rinktinei.
Dalius Skamarakas
Nuo 1997 m. kuria vaidmenis daugelyje Keistuolių teatro spektaklių.
Serhijus Kulynyčius
Karjera
Karjerą pradėjo gimtinėje, atstovavo Zaporižijos „Metalurho“ jaunimo ir pagrindinei ekipoms.
Dalius Skamarakas
Televizijoje
Įgarsino reklaminius klipus ir dubliavo animacinius filmus LRT ir kt. televizijose:
Kita
Skaitė pasakas, poeziją, radijo pjeses (2002 m. „Mio, mano Mio“; 2003 m. „Šalin agurkų karalių“; 2003 m. „Kalėdų Bobutės pasaka“).
Serhijus Kulynyčius
Karjera
Žaidėjas 2016 ir 2017 m. rungtyniavo Baltarusijoje, atstovavo FK Minsk.
2018 m. rungtyniavo FK Spartak Subotica (Serbija).
Grįžęs į Ukrainą rungtyniavo MFK Metalurh, MFK Mykolaiv.
Vėliau persikėlė į Lenkiją, 2023 m. pirmoje pusėje priklausė Chełmianka Chełm.
FC Džiugas
2023 m. liepos 14 d. pranešta, kad tapo Telšių „Džiugo“ nariu. Tą pačią dieną debiutavo klube A lygos rungtynėse prieš Bangos klubą. Ukrainietis pasirodė startinėje sudėtyje, žaidė visas rungtynes iki finalinio švilpuko. Telšiškiai nugalėjo varžovus rezultatu 1:0.
2023 m. liepos 29 d. pasižymėjo pelnydamas įvartį A lygos rungtynėse prieš „Sūduvos“ klubą.
Statistika
Spalvų reikšmės:
Grace Kelly
Grace Kelly (1929 m. lapkričio 12 d. – 1982 m. rugsėjo 14 d.) – JAV filmų aktorė, Monako princesė.
Šeima
Tėvas – John B. Kelly Sr., olimpinis irklavimo čempionas, motina – Margaret Majer, sporto trenerė, brolis – John B. Kelly Jr., olimpinis irkluotojas ir JAV olimpinio komiteto prezidentas.
1956 m. ištekėjo už Monako princo Rainier III. Pora susilaukė trijų vaikų: Princesės Karolinos, Princesės Stefani ir dabartinio Monako princo Alberto II.
Martyna Gedvilaitė
(g. 1986 m. liepos 14 d. Raseiniuose) – Lietuvos teatro ir kino aktorė, pedagogė , audioknygų diktorė.
Nuo 2014 m. Kauno dramos teatre sukūrė 24 vaidmenis.
Staburagas
Staburagas  – buvusi 18,5 m aukščio kalkinio tufo uola Dauguvos kairiajame krante, žemiau Jėkabpilio, latvių tautosakos objektas. 1965 m. uola buvo užlieta Pliavinių hidroelektrinės tvenkinio ir šiuo metu yra 6,5 m po vandeniu.
Bosnijos ir Hercegovinos futbolo varžybos 1993–1994 m.
Bosnijos ir Hercegovinos futbolo varžybos 1993–1994 m.
Serbų taurė
Finalas:
Gomora (serialas)
Gomora – nuo 2014 m. Italijoje kuriamas kriminalinis serialas apie Neapolio mafiją. Šio serialo pagrindas yra Roberto Saviano 2006 m. parašytas to paties pavadinimo romanas, kuris 2008 m. buvo ekranizuotas. Saviano yra vienas serialo prodiuserių. Kiekvieną serialo sezoną sudaro 12 serijų, kurios sukurtos 2014, 2016, 2017 ir 2019 m.
Pagrindinis serialo veiksmas vyksta Neapolyje, Sekandiljano rajone. Siekiant kuo didesnio autentiškumo, serialo aktoriai yra kilę iš šio miesto arba regiono.
Vytis Jurkonis
miniatiūra|Vytis Jurkonis
Vytis Jurkonis – Lietuvos politologas, žmogaus teisių gynėjas, dėstytojas.
Biografija
Gimė 1981 m. Vilniuje. Mokėsi Žemynos mokykloje ir Vilniaus licėjuje. 2005 m. baigė Tarptautinių santykių ir diplomatijos magistro programą. 2003-2009 m. dirbo VU TSPMI Mokslo, tarptautinių ir viešųjų ryšių skyriuje.
Nuo 2007 m. dirbo Rytų Europos studijų centro (RESC) Pilietinės visuomenės vystymo ir bendradarbiavimo skyriaus vedėju, 2010-2012 m. vadovavo Politikos analizės ir tyrimų skyriui. Keletą metų buvo Europos užsienio politikos rezultatų (European Foreign Policy Scorecard) tyrimo, kurį vykdo European Council on Foreign Relations, tyrėjas Lietuvoje. Madrido Komplutensės universiteto Teisės fakulteto Žmogaus teisių instituto eksperto diplomas “Tarptautinės misijos, konfliktų prevencija, krizių valdymas bei valstybės atstatymas konfliktų paveiktose šalyse” srityje.
Nuo 2012 m. rugsėjo – Freedom House Vilniaus padalinio direktorius.
Komentatorius Lietuvos ir užsienio žiniasklaidai Rusijos, Baltarusijos ir kitų Rytų Europos šalių politikos klausimais. Vienas iš Vilniaus licėjaus alumnų asociacijos bei VU TSPMI studentų korporacijos „RePublica“ steigėjų; Lietuvos politologų asociacijos narys. 2018 m. Lietuvos Respublikos Užsienio reikalų ministerija apdovanojo Vytį Jurkonį „Lietuvos diplomatijos žvaigždės“ garbės ženklu.
Brahmanda
Brahmanda ( – 'Brahmos kiaušinis > visata') – senovės indų kosmologijoje – Brahmos visata, atsiradusi iš kosminio kiaušinio, plūduriavusio pirmykščiuose vandenyse. Brahma auksinio gemalo (hiranjagarbha) pavidalu kiaušinyje praleidęs metus, tada mintimis jį perskėlė perpus ir iš jo išėjo.
Brahmanda plačiausiai aprašyta Brahmanda Puranoje.
Lietuvos futbolo varžybos 1939–1940 m.
Lietuvos futbolo varžybos 1939–1940 m.
Lietuvos lyga
Po rudens sezono pirmenybių lentelė atrodė taip:
Pavasarį pirmenybės vyko tik atskirose apygardose, jų nugalėtojai tarpusavyje nekovojo.
Kauno apygarda
Iš pirmenybių likus žaisti tik vienerias rungtynes pašalinta CJSO Kaunas. Apygardoje tarpusavio rungtynių rezultatai įskaityti ir iš 1939 m. rudens.
Marijampolės apygarda
Pirmenybės nevyko.
Panevėžio apygarda
Pirmenybės nebaigtos.
Triloka
Triloka ( – 'trys laukai, trys pasauliai') – senovės indų mitologijos kosmologinė sąvoka. Pasaulis regimas kaip sudarytas iš trijų erdvių, laukų (loka): dausų (svarga), žemės (bhūmi) ir požemio (patala). Toks pasaulėvaizdis sutinkamas tiek budistinėje, tiek hinduistinėje mitologijoje, nors šiaip yra archetipinis.
Vedinėje kosmologijoje dažnesnė dvinarė visatos sandara – dangus ir žemė (dyaus-pṛthivī), nors sutinkama ir trilypė, kur trečiasis narys yra padangė, orų erdvė (antarikṣa).
Dassault Rafale
Dassault Rafale ( pažodž. reiškia „vėjo gūsis“) – prancūzų aviacijos koncerno „Dassault Aviation“ sukurtas 4+ kartos dvivariklis naikintuvas, išsiskiriantis delta formos sparnais. Šis universalios paskirties orlaivis gali užtikrinti oro erdvės kontrolę, atlikti oro užkardos funkcijas bei vykdyti artimos paramos iš oro operacijas.
Nuo 1970 m. Prancūzijos karinių pajėgų inicijuoto lėktuvo projekto kūrimo pradžios prie jo ištakų buvo prisidėjusios dar keturios Europos šalys. Tačiau galiausiai Rafale buvo sukurtas ir pastatytas prancūzų kompanijų „Dassault“, „Thales“ ir „Safran“ pastangomis, daugiausiai naudojant išskirtinai Prancūzijoje šiam projektui sukurtas technologijas. Šiuo metu vystomos 3 naikintuvo konfigūracijos: C – vienvietis, B – dvivietis, M – vienvietis pritaikytas kilti nuo lėktuvnešio denio.
Nuo šio amžiaus pradžios pradėti eksploatuoti lėktuvai oficialiai tarnauja tik Prancūzijos karinėse pajėgose. Dar kelios šalys: Egiptas, Indija ir Kataras yra pasirašiusios kontraktus dėl Rafale pirkimo. Pastarosios šiuo metu atlieka vertinimus ar lėktuvai tinkami jų oro pajėgoms. thumb|right|Rafale M skrydžio metu, 2015 m. thumb|right|Rafale A, pirmasis prototipas aviacijos muziejuje thumb|right|2015 m. [[Paryžiaus aviacijos paroda|Paryžiaus aviacijos parodos momentas]]
Projekto ištakos
1970 m. Prancūzijos oro pajėgos ir laivynas pradėjo svarstymus apie savo technikos atnaujinimus. Didelė dalis naujos kartos orlaiviams iškeltų parametrų sutapo, o vieno projekto kūrimo kaštai daug mažesni, todėl kompanijai „Dassault“ buvo patikėta juos įgyvendinti. Pastaroji buvo beveik baigusi kurti naują Mirage 2000, pastarąjį buvo bandoma pritaikyti abejoms pajėgoms.
Jungtinės Karalystės, Italijos, Ispanijos, Vakarų Vokietijos valstybėms bandant sukurti bendrą naujos kartos naikintuvą, 1979 m. prie projekto prisidėjo ir Prancūzijos vyriausybė. Už planuojamo vienviečio dviejų variklių naikintuvo su delta sparnais ir priekyje išreikštais stabilizatoriais aerodinamiką turėjo būti atsakingi prancūzai, tačiau 1981 m. projektas buvo atšauktas. Trys šalys turėjo skirtingus projekto vystymo vizijas: britai norėjo sunkiojo naikintuvo oro misijoms vykdyti, prancūzai lengvojo lėktuvo, galinčio paremti žemės pajėgas, o vokiečiai norėjo gynybinio pranašumą ore užtikrinančio naikintuvo. Galiausiai ši sąjunga žlugo daugiausiai dėl Prancūzijos noro projektą pritaikyti kilti nuo lėktuvnešių, kitoms šalims ši savybė nebuvo aktuali. 1985 m. rugpjūčio 2 d. be prancūzų likusios keturios šalys Turine susitarė dėl EFA projekto. Užbaigtas EFA projektas – Eurofighter Typhoon.
Prototipų kūrimas ir testavimas
1978 m. pabaigoje „Dassault“ pradėjo projektą pavadinimu Avion de Combat Tactique, po beveik metų svarstymų liko keturi galimi variantai, du iš jų buvo su delta sparnų išsidėstymu. 1982 m. buvo pristatytas galutinis projekto variantas, jį Prancūzijos gynybos ministerijos sprendimu pavadino ACX (Avion de Combat expérimental).
Pagal ACX projektą, po dvejų metų darbų buvo pagamintas realus bandomasis naikintuvas. Jis turėjo didelius delta formos sparnus, vieną tiesią lėktuvo uodegą, priekyje įtaisytus stabilizatorius. Viso lėktuvo stabilizatorių darbą atliko elektronika. 1986 m. liepą prieš bandomąjį skrydį lėktuvas buvo pervadintas į Rafale A. Demonstracinis lėktuvas į orą valandos skrydžiui pakilo 1986 m. liepos 4 d. Pilotas Guy Mitaux-Maurouard pasiekė 1,9 machų greitį 13 kilometrų aukštyje. Nusileidžiant beveik 10 tonų svorio bandomajam lėktuvui sustoti prireikė tik 300 metrų pakilimo tako ilgio.
Rafale A prototipas buvo bandomas su amerikietiškais „General Electric“ sukurtais F-404-GE-400 varikliais, skirtais F/A-18 naikintuvui, nes prancūzai laiku nebuvo baigę kurti savo variklių. Tik 1990 m. buvo paruošti naudojimui Snecma M88. Prototipo naudojimas buvo baigtas 1994 m. po atliktų 856 skrydžių.
Jūrinės versijos Rafale M prototipas pirmą kartą į orą pakilo 1988 m. gruodžio 6 d. Šio prototipo pagrindu vėliau buvo sukurta ir C versija. Kadangi Prancūzija neturėjo savo lėktuvnešių su veikiančia katapultos sistema, šiuos bandymus jie atliko JAV. 1992–1993 m. vykusieji bandymai buvo atlikti netoli Leikhursto miestelio įsikūrusioje JAV jūrų laivyno oro pajėgų treniruočių bazėje (Naval Air Warfare Center) iki katapultos prototipo sistemą įsirengė savo lėktuvnešyje Foch.
Rafale B ( 'dvivietis') prototipas testams pakilo 1993 m. balandžio 30 d. Jis buvo didesnis nei „C“, svėrė 350 kg daugiau, tačiau bakuose gabenosi 400 litrų mažiau kuro. Su šiuo bandomuoju orlaiviu daugiausiai buvo bandomi prikabinamos ginkluotės paketai, išorinių kuro bakų sprendimai. Pirminis versijos paskirties tikslas buvo mokomojo lėktuvo sukūrimas, tačiau Kosovo ir Persijos įlankos karas privertė iš naujo įvertinti antrojo piloto naudą žvalgybos misijose.
Dizainas
thumb|right|Metalai panaudoti konstruojant naikintuvą Naikintuvas suprojektuotas būti itin manevringu, tam pasiekti jis turi masyvius priekinius stabilizatorius. Juos naudojant lėktuvas gali greičiau keisti kursą, tačiau tokio manevro metu patiriamos didelės perkrovos. Rafale atlaiko 3–9 G krūvį, esant pavojui, lėktuvas nesubyrėtu ir atlaikytu iki 11 G patiriamas jėgas. Dar vienas stabilizatorių svarbus panaudojimo faktorius pasireiškia nusileidime, lėktuvo greitį jų naudojimas sumažina 28 km/h. Jie pakeitė įprastai kovos lėktuvuose naudojamų oro stabdžių sistemą.
2001 m. pristatytas naudojimui Rafale atitiko „F1“ standartą, kuris leido atlikti oro kontrolės funkcijas, vėliau jie buvo perdaryti į „F2“, galinčius gabenti sparnuotąsias raketas bei atakuoti taikius esančius ant žemės. „F3“ standartą atitinkančios versijos buvo pradėtos gaminti nuo 2009 m. Po šio atnaujinimo lėktuvas tapo universaliu, prikabinus reikiamą įrangą su juo būtų galima atlikti numatytus operacijos tikslus.
Lakūnų kabina
Rafale kabinos stiklinis gaubtas panaudojamas kaip pagrindinis piloto ekranas, jame suteikiama pilotui tuo metu aktualiausia informacija. Papildoma rodoma dvejuose ekranuose įtaisytuose kabinoje. Visą šią informaciją galima valdyti su papildomais mygtukais, įmontuotais vairalazdėje. Dalį komandų galima diktuoti balso komandomis.
Piloto sėdynė pasvirusi atgal 29° kampu tam, kad pilotą mažiau veiktu skrydžio metu patiriamos perkrovos.
Aviacijos elektronika
thumb|right|Saugos sistemos SPECTRA daviklių išsidėstymas 30 % šio naikintuvo kainos sudaro jame sumontuota įranga: radarai, komunikacijos sistemos bei savigynos sistemos.
SPECTRA – sistema sukurta išskirtinai šiam naikintuvui saugotis nuo oro ir iš žemės kylančių grėsmių. Taikydama kelis skirtingus metodus, ji gina lėktuvą trukdydama į jį nusitaikyti, užfiksuoti, prireikus suklaidinti paleistas raketas. Spectra stebi aplinką 360° laipsnių aplink Rafale.
DAMOCLES – elektrooptinis/lazerinis taikinių žemėje nustatymo papildomai prikabinama sekcija. Su šiuo įrenginiu bei VHF/UHF dažniais bendraudamas su greta esančiais lėktuvais ar žvalgybos radarais gali identifikuoti reikalingą taikinį.
RBE 2 AA – šiuo metu naudojamas aktyvus elektroninis oro erdvės skanavimo radaras. Iki 2010 m. buvo naudojamas senesnis, pasyvus radaras. Veikimo laukas iki 200 km, vienu metu gali sekti iki 40 taikinių ir tikslinti 8-ių oras-oras raketų kursą. Žemės taikiniams surasti fiksuoja trimatį atvaizdą.
Varikliai
thumb|right|Orlaivio varikliai iš arti Rafale turi du Snecma M88 reaktyvinius variklius, kurių kiekvienas išvysto 50 kN trauką įprastu veikimu, su forsažu ją galima padidinti iki 75 kN. Naikintuvo galia apskaičiuota taip, kad jis galėtu su 4 raketomis bei prikabintu papildomu kuro baku skristi greičiau už garsą.
Laivyno oro pajėgos
thumb|right|Nusileidimas lėktuvnešyje USS Theodore Roosevelt, 2008 m. 2000 m. gruodį laivynas gavo pirmuosius Rafale M. Per metus Flottille 12F eskadrilė tapo pirmąja pilnai persiginklavusia naujausiais Prancūzijos naikintuvais.
2002 m. lėktuvai dislokuoti lėktuvnešyje Charles de Gaulle vykdė operaciją „Mission Héraclès“, ji buvo dalis NATO karinės kompanijos Afganistane. Kartu su lėktuvnešiu budėjo palei Indijos ir Pakistano sienas Arabijos jūroje, tačiau kovinėse misijose nesudalyvavo.
Oro pajėgos
Oro pajėgos savo pirmuosius Rafale gavo tik 2006 m. vasarą. Jau po metų 6 iš jų buvo išsiųsti į Dušanbe miestą Tadžikistane. Iš ten Prancūzija planavo vykdyti oro atakos misijas, nukreiptas prieš talibus Afganistane. 2007 m. kovo 28 d. naikintuvai pirmą kartą sudalyvavo kovinėje misijoje, atakavo taikinius ant žemės su tiksliosiomis bombomis GBU-12.
Kokšetau sritis
Kokšetau sritis, iki 1993 m. – Kokčetavo sritis (Кокчетавская область) – buvusi sritis Kazachstano šiaurėje. Administracinis centras – Kokšetau (Kokčetavas).
Dassault Rafale
Oro pajėgos
2011 m. kovo 19 d. Prancūzijos prezidento įsakymu buvo pradėta misija „Opération Harmattan“ Libijoje. Jos metu turėjo būti užtikrinta neskraidymo zona virš Libijos, jos metu taip pat buvo padedama sukilėliams ir naikinama vyriausybinės armijos techniką. Kovo 24 d. pilotai aptiko ir sunaikino bandantį pakilti Libijos oro pajėgoms priklausantį lėktuvą G-2 Galeb.
Kokšetau sritis
Istorija
Sritis sudaryta 1944 m. Kazachijos TSR sudėtyje, vėliau tapo nepriklausomo Kazachstano administraciniu vienetu. Panaikinta 1997 m. prijungiant prie Šiaurės Kazachstano srities.
Geografija
Didžiąją dalį srities teritorijos užėmė Kazachijos kalvyno šiaurinė dalis – Kokšetau aukštuma (aukštis iki 947 m). Pagrindinė upė – Išimas. Telkšo Kokšetau ežerai. Išdirbti stepių ir miškastepių plotai, kalvose – pušynai.
Administracinis suskirstymas
1986 m. Kokčetavo srityje buvo 16 rajonų, 4 miestai (Kokčetavas, Ščiučinskas, Krasnoarmejskas, Stepniakas), 8 miesto tipo gyvenvietės. 1982 m. 36 % srities gyventojų gyveno miestuose.
Dassault Rafale
Oro pajėgos
2013 m. sausio mėnesį Rafale buvo dislokuoti Malyje. Operacijos Servalas metu buvo paremiamos Malio vyriausybės karinės pajėgus, kurios kovėsi su sukilėliais ir džichadistais bandžiusiais perimti šalies valdymą.
Po Paryžiuje įvykdytų teroristinių išpuolių, 2015 m. Rafale naikintuvai buvo pasiųsti į Iraką atakuoti Daesh pajėgų. Atakos buvo pradėtos vykdyti iš JAE esančios Al Džafros oro pajėgų bazės.
Egiptas
2014 m. pabaigoje žiniasklaidoje pasirodė pirmosios užuominos apie egitiptiečių susidomėjimą Rafale. Kitų metų vasario 16-ą dieną oficialiai buvo pasirašytas susitarimas tarp Prancūzijos ir Egipto, kuria pastarajam buvo suteikta 5,2 milijardo eurų paskola. Ši paskola buvo skirta ginkluotės pirkimams. Ja be 24 Rafale naikintuvų, buvo perkamos raketos, FREMM klasės fregata.
Egiptas užsisakė 8 vienviečius, 16 dviviečių lėktuvų. Pirmieji trys bandymams ir mokymams orlaiviai perduoti 2015 m. liepą. 2016 m. birželį buvo pradėtos derybos dėl dar 12 naikintuvų įsigijimo.
Indija
„Dassault“ kompanija su Rafale naikintuvu laimėjo Indijos 2012 m. paskelbtą konkursą dėl 126 orlaivių pirkimo. Kontrakto vertė siekė beveik 11 milijardų dolerių. Pagal pirminį kontrakto planą, laimėtojas turėjo 18 lėktuvų iki 2015 m. pristatyti Indijai, likusius 108 pagaminti indų kompanija „Hindistan Aeronautics Limited“, taip įsisavindama jų gamybos technologijas. Pirkimas buvo dalis projekto „Pagaminti Indijoje“ (Make in India), kuriuo siekiama pirkti Indijoje pagamintas prekes.
Prancūzams atsisakius prisiimti kokybės atsakomybę už Indijoje pagamintus lėktuvus, derybos užstrigo. Tik po kelerių metų, 2015-aisiais, buvo pasiektas naujas susitarimas. Indija sutiko mokėti po 200 milijonų dolerių už lėktuvą, tačiau pirkti tik 36. Prancūzai 30 % nuo lėktuvui išleistos sumos turi skirti skirti indų apmokymui kaip aptarnauti lėktuvus. Visi Rafale bus surinkti Prancūzijoje.
Kataras
Kataro paskelbtą konkursą laimėjusi „Dassault“ preliminarų kontraktą dėl 72 lėktuvų pardavimo pasirašė 2014 m. Tačiau kitų metų balandžio 30 d. oficialiame kontrakte už 6,3 milijardo eurų buvo parduoti tik 24 lėktuvai. Pagal kontrakto sąlygas, 36 katariečius pilotus naudotis lėktuvu privalės apmokyti Prancūzijos oro pajėgos.
Brazilija
Brazilijos oro pajėgos 2008 m. buvo paskelbusios tarptautinį konkursą naikintuvams įsigyti. Dėl didelės projekto kainos bei skrydžio kaštų, prancūzų pasiūlymas buvo atmestas vienas pirmųjų. Ekspertų vertinimu, konkursą laimėjusių švedų JAS Gripen 1-os valandos skrydžio kaina apie 4700 dolerių, tuo tarpu Rafale siekia net 16 500 dolerių.
Kuveitas
Tuometis Prancūzijos prezidentas Nikolas Sarkozy 2009 m. vasarį buvo paskelbęs apie kuveitiečių norą įsigyti Rafale naikintuvus. Derybos tarp šalių buvo ilgam įstrigusios dėl Kuveito vidaus intrigų, derybas blokavo dalis parlamentarų. Pagal pirminį planą turėjo būti įsigyti 28 naikintuvai. Derybos galutinai žlugo 2015 m. rugsėjo 11 d., kai Kuveitas galutinai pasirinko Eurofighter Typhoon.
Libija
2007 m. Libijos lyderio sūnus, „de facto“ šalies ministras pirmininkas Saifas al Islamas Gadafis išreiškė susidomėjimą kovos lėktuvais, tačiau prie oficialių derybų stalo taip ir nebuvo susėsta. Planuose buvo minimas 14 lėktuvų skaičius.
Singapūras
Šios Azijos valstybės oro pajėgos, 2005 m. paskelbtame konkurse, vertino prancūzų pasiūlymą. Singapūriečių gynybos bendrovės surengtose simuliacijose jis pralaimėjo amerikiečių F-15SG. Rafale buvo įvertintas už manevringumą, tačiau suabejota radaro galimybėmis, gabenamos ginkluotės kiekiu ir juos kontroliuojančių daviklių integralumu į bendrą sistemą.
Variantai
thumb|right|Gaminami variantai
Specifikacijos
Šaltinis right|350px
Ginkluotė
Niekas nėra tikra (2022 albumas)
„Niekas nėra tikra“ – 1-asis solinis hiphopo atlikėjo „Konstantinas Lilas“ studijinis albumas, išleistas 2022 m. birželio 13 d. . Patį albumą atlikėjas rašė dvejus-trejus metus, nuo paskutinio Lilas ir Innomine koncerto 2020 metais, dalis jų rašytos neturint aiškiau jų realizavimo plano.
Išankstinė albumo perklausa vyko 2022 m. birželio 9 d Lukiškių kalėjimas 2.0, o pats albumo pristatymo koncertas vyks 2022 m. liepos 5 d. Lukiškių kalėjimas 2.0.
Albumo vizualus ir kostiumus kūrė jo žmona.
KF Trepça '89
Mitrovicos KF „Trepça'89“ (Klubi Futbollistik Trepça'89) – Kosovo futbolo klubas iš Kosovo Mitrovicos miesto.
Aristide Maillol
Aristidas Majolis (, 1861 m. gruodžio 8 d., Baniul-siur-Mer – 1944 m. rugsėjo 27 d., ten pat) – XX a. Prancūzijos skulptorius.
KF Trepça '89
Istorija
Klubas buvo suformuotas 1989 m., kai nuo Serbijos komandos FK Trepča atsiskyrė dalis žaidėjų.
Pagrindiniai ekipos priešininkai yra kita Kosovo Mitrovicos miesto komanda KF Trepça Mitrovicë.
Aristide Maillol
Biografija
Aristidas Majolis gimė 1861 m. gruodžio 8 d. Baniul-siur-Mer miestelyje Prancūzijos pietuose, Pirėnų kalnuose prie sienos su Ispanija. 1881 m. jis persikėlė į Paryžių ir 1885 m. buvo priimtas į Aukštąją dailės mokyklą. Jis mokėsi pas akademinius dailininkus Alexandre Cabanel ir Jean-Léon Gérôme. 1889 m. gegužę A. Majolis Volpini kavinėje susipažino su P. Gogeno kūryba. A. Majolis persiėmė P. Gogeno stilizuoto vaizdavimo maniera (pvz., paveikslas „Panelė Faraill su skrybėle“, 1890). P. Gogeno patarimu A. Majolis tapo susijęs su Paryžiaus „Nabių“ grupe, kurios dailininkai buvo paveikti impresionizmo ir Art nouveau dekoratyviųjų elementų. A. Majolis eksponavo su „nabiais“ 1895 ir 1896 m. Pradėjo kurti taikomosios dailės kūrinius, pavyzdžiui, gobelenus. Jis atidarė dirbtuves savo gimtajame miestelyje. Dėl silpstančio regėjimo A. Majolis nebegalėjo intensyviai dirbti tapybos ir dekoravimo srityje, pradėjo kurti terakotines skulptūrėles ir nuo 1901 m. kūrė beveik tik skulptūras.
A. Majolio skulptūros kūriniai yra monumentalūs, vaizduojantys moteriškas figūras. Skirtingai nuo O. Rodeno tuo metu įtakingos realistinės skulptūros, A. Majolis labiau akcentavo formalias kūnų ypatybes, negu bandė išreikšti psichologines ar emocines būsenas. Jo kūryba labiau turi sąsajų su antikinės Romos ir Graikijos skulptūromis. 1902 m. įvyko pirmoji jo personalinė paroda Ambruazo Volaro galerijoje Paryžiuje. Likusį gyvenimą A. Majolis kūrė beveik vien tik skulptūras, dažniausiai nuogo kūno. 1908 m. lankėsi Graikijoje. 1912 m. jis sukūrė grupę grafikos kūrinių Vergilijaus „Bukolikų“ leidimui iliustruoti ir 1939 m. − Polio Verleno poezijos knygai „Dainos jai“. Po 1910 m. A. Majolis buvo garsus tarptautiniu mastu. Jis turėjo daug užsakymų ir kartodavo skulptūras su menkais pakeitimais. 1934 m. jis sutiko 15 metų Dina Vierny, kuri tapo jo modeliu ir drauge. Ji lydėjo Majolį į gimtąjį Baniul-siur-Mer miestelį, kuriame skulptorius praleido Antrojo pasaulinio karo metus. 1944 m. rugsėjo 27 d. Aristidas Majolis žuvo autoavarijoje. Yra du muziejai, skirti skulptoriui: Paryžiuje ir jo gimtajame Baniul-siur-Mer, kur jis palaidotas. Muziejus valdo Dina Vierny fondas. Daugelį A. Majolio skulptūrų galima apžiūrėti Tiuilri sode prie Karuselės arkos netoli Luvro Paryžiuje.
KF Trepça '89
Kosovo lyga
Kosovo aukščiausioji futbolo lyga
1 šalies lyga
Taurė
Kosovo taurė
Trepça'89 Europoje
KF Trepça'89 pirmą kartą istorijoje dalyvavo Čempionų lygos 2017–2018 m. pirmame atrankos varžybų rate.
Tikroji kaštoninė žakamara
Tikroji kaštoninė žakamara (Galbalcyrhynchus purusianus) – žakamarinių paukščių (Galbuliformes) būrio, žakamarinių (Galbulidae) šeimos rūšis.
Raudonai rudos spalvos nedidelis, 20-22 cm kūno ilgio, su ilgu, tvirtu, rožinės spalvos snapu paukštis. Sparnugaliai ir uodega tamsesnių plunksnų, nei likęs kūnas.
Lietuvos futbolo varžybos 1938–1939 m.
Lietuvos futbolo varžybos 1938–1939 m.
Lietuvos lyga
1939 m. pavasarį Vokietija užgrobė Klaipėdos kraštą. Dėl to iš pirmenybių pasitraukė Švyturys Klaipėda, o KSS Klaipėda persikėlė į Telšius.
Intymaus nesiūlyti
Intymaus nesiūlyti  – 2016 m. rusiškas mini serialas, komedija.
Egidijus Meilūnas
Egidijus Meilūnas (g. 1964 m. balandžio 14 d.) – lietuvių diplomatas, nepaprastasis ir įgaliotasis ambasadorius, nuo 2020 m. gruodžio mėn. Lietuvos Respublikos užsienio reikalų viceministras.
Biografija
1989 m. baigė Vilniaus universiteto Medicinos fakultetą, pediatras. 2001 m. Vilniaus universiteto Teisės fakultete įgijo teisės magistro laipsnį.
Iki 1990 m. buvo VU Chirurgijos katedros mokslo darbuotojas. 1991–1992 m. dirbo Vyriausybės Spaudos biuro vadovo pavaduotoju. 1992–1995 m. dirbo Lietuvos ambasadoje Varšuvoje: atašė, antrasis sekretorius, patarėjas. 1995–1998 m. – Lietuvos Užsienio reikalų ministerijos Centrinės Europos šalių departamento direktoriaus pavaduotojas.
Nuo 2004 m. liepos 19 d. iki 2010 m. rugsėjo 13 d. – Lietuvos ambasadorius Lenkijoje. 2010 m. rugsėjo mėn. - 2012 m. spalio mėn. buvo Lietuvos užsienio reikalų viceministras, kuravo ES politikos, santykių su Europos šalimis, ekonominės diplomatijos ir ekonominio saugumo klausimus.
Nuo 2012 m. spalio mėn. iki 2017 m. rugpjūčio mėn. buvo Lietuvos ambasadorius Japonijoje, Australijos sandraugai, Filipinų Respublikai, Naujajai Zelandijai, Singapūro Respublikai, Indonezijos Respublikai ir Malaizijai.
Nuo 2017 m. rugpjūčio 24 d. iki 2020 m. lapkričio 11 d. – Lietuvos ambasadorius Airijoje.
Nuo 2020 m. gruodžio mėn. Lietuvos Respublikos užsienio reikalų viceministras.
Ebola (upė)
Ebola arba Legbala (vietinių gyventojų vartojamas pavadinimas) – upė šiaurinėje Kongo Demokratinės Respublikos dalyje; Mongalos upės (Kongo intakas) ištaka. Upės ilgis siekia apytikriai 250 km.
Pavadinimas Ebola atsirado prancūzakalbiams iškraipius upės pavadinimą ngbandžių kalba Legbala, reiškiantį baltas vanduo. Be pastarųjų, belgų valdymo laikais dar buvo vartojami prancūziški upės pavadinimai Eau Blanche ir L'Ébola (retai).
1976 m. Jambuku gyvenvietėje, esančioje 111 km nuo Ebolos upės, buvo pirmąkart identifikuotas Ebolos virusas; visgi, kad Jambuku gyventojai nebūtų stigmatizuojami, nuspręsta virusą pavadinti pagal upę. Teigiama, jog tą pasiūlė Karl Johnson, tarptautinės komisijos mokslinis vadovas.
Varnionių valsčius
Varnionių valsčius – buvęs administracinis-teritorinis vienetas dabartinės šiaurės vakarų Baltarusijos teritorijoje, pasienyje su Lietuva. Centras – Varnionys.
Istorija
Valsčius gyvavo nuo XIX a. Vilniaus gubernijoje. 1927 m. balandžio 1 d. prijungta dalis Bistryčios valsčiaus, o dalis Varnionių valsčiaus perduota naujam Mikailiškių valsčiui. Panaikintas po II pasaulinio karo.
Mala Tokmačka
Mala Tokmačka  – kaimas pietinėje Ukrainoje, Zaporožės srityje, 2 km nuo Orechivo, prie Konkos upės.
Atleisk, kad tave myliu
Atleisk, kad tave myliu – 2008 m. Italijoje sukurta romantinė komedija.
Mala Tokmačka
Istorija
Kitados šiose vietose gyveno klajoklių gentys: pečenegai, polovcai. Po mongolų invazijos į Europą šiose vietose įsikūrė karvedžio Nogajaus orda. Gyventojai kūrėsi aūluose. Po Liublino unijos atiteko Lenkijos karalystei, o vėliau čia kūrėsi Zaporožės kazokai, kurie nepanoro paklausti lenkų valdžiai. Kovojo prieš Krymo totorius, lenkus, rusus. Kazokai paskelbė nepriklausomybę ir vyko nuožmūs karai su kaimynais. Galiausiai teritorijos atiteko Rusijos imperijai. 1991 m. Ukraina paskelbė nepriklausomybę ir kaimas priklauso Ukrainai.
Atleisk, kad tave myliu
2010 m. sukurtas filmo tęsinys „Atleisk, aš noriu tave vesti“.
Mala Tokmačka
Istorija
1783 m. naujakuriai iš Kijevo, Černihivo, Poltavos apyliknių apsigyveno buvusio nogajų aūlo (kaimo) vietoje.
Atleisk, kad tave myliu
Turinys
Aleksui 37-eri, jis dirba reklamos agentūroje ir jau ilgą laiką draugauja su Elena. Kuomet jis nusprendžia pasipiršti, ši netikėtai jį palieka. Vykdamas į darbą Aleksas partrenkia motoroleriu į mokyklą važiuojančią Nikę. Nors tarp jų 20-ies metų skirtumas, mergina netrunka apsukti Aleksui galvą, jiedu tampa pora, tačiau vyras bijo įsipareigoti. Situacija komplikuojasi, kuomet su Aleksu susitaikyti nusprendžia Elena. Dėl amžiaus skirtumo, jis pasirenka Eleną, tačiau netrukus supranta suklydęs...
Mala Tokmačka
Istorija
Pagrindinė valstiečių veikla buvo žemdirbystė. Per 1932–1933 m. Holodomorą žuvo mažiausiai 293 kaimo gyventojai.
2020 m. liepos 17 d. dėl administracinės-teritorinės reformos ir Orihivo rajono likvidavimo kaimas tapo Polohivo rajono dalimi.
Rusijos invazija į Ukrainą
Per 2022 m. invaziją į Ukrainą ties Mala Tokmačka vyko susirėmimai dėl kaimo kontrolės.
2022 m. birželio 11 d. po rusų apšaudymo kaimo tarybos pastatas sudegė iki pamatų.
Tildė (reikšmės)
Tildė gali reikšti:
Baranavos valsčius
Baranavos valsčius – buvęs administracinis-teritorinis vienetas rytų Lietuvoje, netoli Dubingių.
Istorija
Minimas 1686 m. Dubingių kunigaikštystėje.
Dūkiškių I tvenkinys (10050218)
Dūkiškių I tvenkinys – tvenkinys Lietuvoje, Alytaus rajone, 6 km į rytus nuo Butrimonių miestelio. Sudarytas užtvenkus Vapsos upę (Verknės intakas) jos aukštupyje 8,5 km nuo jos žiočių. Tvenkinio ilgis iš šiaurės į pietus – 0,37 km, plotis – iki 0,18 km. Altitudė 135,3 m. Krantai neaukšti, sausi. Aplinkui plyti dirbami laukai. Pasroviui iškart telkšo bevardis 0,3 ha tvenkinukas, priešsroviui iškart – Dūkiškių II tvenkinys. Į šiaurę įsikūręs Dūkiškių kaimas, į rytus - Lelionių kaimas.
TSV Havelse
TSV Havelse – Vokietijos futbolo klubas iš Garbzeno (netoli Hanoverio).
Istorija
Klubas įkurtas 1912 m. rugpjūčio 5 d. Negali pasigirti dideliais laimėjimais. Rungtyniavo žemesniųjų pakopų pirmenybėse.
2021–2022 m. rungtyniavo Trečioje lygoje, tačiau sezonas buvo labai nesėkmingas. Ekipa liko devynioliktoje vietoje. Po sezono iškrito į Regioninę lygą.
Pasiekimai
<..>
Maldenių ąžuolas
Maldenių ąžuolas – išskirtinis ąžuolas, valstybės saugomas botaninis gamtos paveldo objektas Joniškio rajone, Skaistgirio seniūnijoje, Joniškio miškų urėdijos Joniškio girininkijos (109 kv.) teritorijoje, Maldenių (Obelynės) miške. miniatiūra|250px|left|Rodyklė link ąžuolo
Ąžuolas pasiekiamas iš Jurdaičių pavažiavus 1,2 km žvyrkeliu į pietvakarius ir pasukus į kairę (pietryčius), toliau pagal kelio rodyklę pavažiuoti lauko ir miško keliu 700 m. Medis auga supamas miško, šalia pastatytas informacinis stendas. Apsauginėje zonoje želia krūmokšniai (vieta anksčiau buvusi išvalyta nuo augmenijos).
Ąžuolas paskelbtas saugomu 1971 m.
Lietuvos futbolo varžybos 1937–1938 m.
Lietuvos futbolo varžybos 1937–1938 m.
I lyga
Papildomos rungtynės dėl 1-osios vietos:
Teisę kitame sezone žaisti aukščiausiojoje lygoje iškovojo Džiugas Telšiai.
Pereinamosios rungtynės tarp aukščiausios lygos komandų ir apygardų nugalėtojų:
II lyga
II lygoje žaidė 12 komandų, suskirstytų į 2 zonas.
Mjällby AIF
Mjelbiu AIF – Švedijos futbolo klubas iš Mjelbiu.
Istorija
Klubo ištakos siekia 1939 m. Ilgą laiką žaidė žemesniuose divizionuose. 1980 m. pateko į aukščiausią lygą, bet joje neįsitvirtino.
Nuo 2020 m. sezono vėl žaidė Allsvenskan (elito divizione).
Žaidėjai
Atnaujinta: 2021 m. rugsėjo 2 d.
Avion Express
– yra Lietuvos ACMI ir orlaivių lizingo teikėjas, kurio būstinė yra Vilniuje. Bendrovė priklauso pasaulinei aviacijos ir kosmoso verslo grupei Avia Solutions Group.
Istorija
Avion Express buvo įkurta 2005 m. pavadinimu Nordic Solutions Air Service“. Tuo metu aviakompanija eksploatavo keturis Saab 340 krovininius ir keleivinius lėktuvus. 2008 metais įmonė buvo pervadinta į Avion Express. 2010 metais Avion Express įsigijo Prancūzijos investicijų bendrovė Eyjafjoll SAS, kurią kartu su kitais investuotojais įkūrė Šveicarijos Avion Capital Partners.
Bosnijos ir Hercegovinos futbolo varžybos 1994–1995 m.
Bosnijos ir Hercegovinos futbolo varžybos 1994–1995 m.
Avion Express
Istorija
Avion Express 2011 metais pristatė pirmąjį Airbus A320, kuris buvo pirmasis Lietuvoje registruotas Airbus lėktuvas. Gruodį orlaivių parką papildė dar du Airbus A320. 2013 m. Avion Express sėkmingai atliko IOSA veiklos saugos auditą ir gavo IATA registraciją. Paskutinis Saab 340 krovininis laivas buvo atiduotas į metalo laužą 2013 metų kovą. Iki 2014 metų vasaros aviakompanija eksploatavo 9 Airbus A320 ir 2 Airbus A319 lėktuvus. Tais pačiais metais Avion Express įsteigė dukterinę įmonę Dominican Wings, pigių skrydžių bendrovę Santo Dominge, Dominikos Respublikoje. 2017 metų vasarą Avion Express į bendrovės parką pristatė Airbus A321 lėktuvus.
Bosnijos ir Hercegovinos futbolo varžybos 1994–1995 m.
Kroatų lyga
Čempionu tapo Mladost Siroki Brijeg.
Finalas
Dėl aukščiausių apdovanojimų kovojo po 2 geriausias komandas iš 4 grupių, turnyras vyko Zenicoje. Iš pradžių porose komandos išaiškino 4 stipriausias, kurios vėliau kovojo grupėje dėl čempiono vardo.
Avion Express
Istorija
2019 m. Avion Express įsteigė Avion Express Malta, Maltoje įsikūrusią dukterinę įmonę. Įmonė veiklą pradėjo tų pačių metų gegužę.
Bosnijos ir Hercegovinos futbolo varžybos 1994–1995 m.
Finalas
Nugalėtojų grupė:
Avion Express
Istorija
2023 metų birželį grupė eksploatuoja 36 Airbus A320 ir tris A321 lėktuvus.
Bosnijos ir Hercegovinos futbolo varžybos 1994–1995 m.
Kroatų taurė
Finalas:
Musulmonų taurė
Taurę laimėjo Celik Zenica.
Serbų taurė
Finalas:
Artimoji Ispanija
Artimoji Ispanija  – Romos respublikos provincija, egzistavusi II–I a. pr. m. e. Pirėnų pusasalio rytinėje pakrantėje iki Cartago Nova miesto (dab. Kartachena Mursijoje). Artimosios Ispanijos teritorija daugmaž atitinka dabartinių [[Katalonija|Katalonijos ir Valensijos ribas. Piečiau buvo Tolimosios Ispanijos (Hispania Ulterior) provincija.
Abi Ispanijos provincijos buvo įkurtos 197 m. pr. m. e., praėjus ketveriems metams po kartaginiečių nugalėjimo Antrajame Pūnų kare (218–201 m. pr. m. e.). Jas sudarė iš Kartaginos užkariautos valdos pietinėje Ispanijoje ir rytinėje Iberijos pakrantėje iki Ebro upės. Romėnų vietininkai vykdė karinius žygius prieš vakarinius kaimynus keltiberus ir juos kolonizavo.
Apie 13 m. ar 19 m. Romos imperatorius Augustas įvykdė Ispanijoje administracinę reformą, pervardindamas provinciją Tarakono Ispanija ir prijungdamas prie jos naujai užimtas žemes šiaurinėje, centrinėje ir šiaurės vakarų Iberijos pusiasalio dalyse.
Farerų demografija
thumb|right|Farerų tautinis drabužis Šis straipsnis yra apie Farerų salų demografinius ypatumus, įskaitant gyventojų tankumą, tautybę, išsilavinimą, sveikatą, gyventojų ekonominę padėtį, religines pažiūras ir kitus gyventojų populiacijos aspektus.
Dauguma gyventojų yra fareriečiai, skandinavų kilmės. Genetinių požiūriu etniniai fareriečiai yra labiausiai vienalytė tauta, kada nors rasta.
Naujausia DNR analizė parodė, kad Y chromosomos (vyrų kilmė) yra 87 % skandinaviškos kilmės. Tyrimai parodė, kad mitochondrijų DNR (moterų kilmė) yra 84 % škotiškos ir/ar airiškos kilmės.
Iš maždaug 48 000 Farerų salų gyventojų (16 921 privatus namų ūkis (2004 m. duomenys)) 98 % yra Danijos karalystės piliečiai – fareriečiai, danai arba grenlandai. Didžiausią salų gyventojų dalį (91,7 %) sudaro fareriečiai, 5,8% – danai bei 0,3 % – grenlandai. Didžiausią užsieniečių grupę (0,4 %) sudaro islandai, taip pat gyvena norvegai ir lenkai, kurių kiekviena grupė sudaro 0,2 %. Iš viso Farerų salose gyvenama 77 skirtingų tautybių žmonių.
Farerų kalba naudojama visoje šalyje, kaip pirmoji kalba. Tai yra mažiausia iš germanų kalbų. Panaši į islandų ir senovės skandinavų kalbas. XX a. tapo oficialia Farerų salų kalba. Danų kalba yra dėstoma mokyklose kaip antroji šalies kalba.
Gyventojų skaičius pagal salas
Žemiau yra Farerų salų sąrašas, pateiktas eilės tvarka pagal salos dydį. Gyventojų skaičius pateiktas pagal 2012 m. sausio 1 d. statistiką.
James Young Simpson
Džeimsas Jangas Simpsonas (, 1873 m. rugpjūčio 3 d. – 1934 m. gegužės 20 d.) – škotų kilmės gamtos mokslų profesorius, diplomatas, rašytojas, teologas.
Biografija
Simpsono tėvas buvo seras Alexander Russell Simpson (1835-1916), Edinburgo universiteto akušerijos profesorius. Tėvo dėdė buvo bendravardis James Young Simpson (1811–1870), garsus gydytojas, vienas pirmųjų operacijų metu pradėjęs taikyti narkozę. Šeima gyveno iš dėdės paveldėtame name Edinburge.
Simpsonas 1891–1894 m. studijavo Edinburgo universitete. 1899 m. apsigynė daktaro disetaciją Christ's College Kembridže. Simpsonas buvo vedęs amerikietę Helen Huntington Day. Palaidotas Edinburgo priemiesčio Grange kapinėse.
Karjera
Simsono mokslo darbuose dominavo mokslo ir religijos ryšys. Jo nuomone, tarp jų nėra prieštaravimo, ir jis laikė krikščionybę natūraliu žmogaus evoliucinės pažangos rezultatu. Jis teigė, kad religija atsiranda dėl proto konfrontacijos su Visatos begaline energija, kaip rodo Heizenbergo neapibrėžtumo sąryšis.
1890–aisiais Edinburge apsilankęs Rusijos kunigaikštis Nikolajus Golicynas pakvietė Simpsoną keliauti po Sibirą. 1896 m. vasarą ir rudenį jis lydėjo Golicyną po Sibirą. Kelionės tikslas buvo lankyti tenykščius kalėjimus, ten platinti Bibliją ir kitus religinius raštus. Simpsonas parsivežė daug užrašų apie krašto topografiją, žemės ūkį, papročius. Jais remdamasis 1898 m. išleido knygą „Side-lights on Siberia“. Vėliau taip pat parašė knygų iš vėlesnių savo kelionių įspūdžių po Rusiją. 1910 m. jis kartu su savo tėvu vyko į gydytojų kongresą Petrograde. Čia per savaitę trukusį vizitą jis padarė įspūdį paviešinęs krikščionybės siejimo su mokslu idėjas. Paskutinį kartą Rusijoje lankėsi 1917 m., prieš Spalio revoliuciją.
1919 m. su Didžiosios Britanijos delegacija dirbo Paryžiaus taikos konferencijoje Versalyje, siūlė suteikti Suomijai ir Baltijos šalims nepriklausomybę. Simpsonas vėliau buvo apdovanotas šių šalių valstybiniais apdovanojimais.
Ryšys su Lietuva
1918 m. susikūrus nepriklausomoms Lietuvos ir Latvijos valstybėms, Lietuva neturėjo priėjimo prie jūros. Palanga ir apylinkės, 1819-1921 m. priklausiusios Kuršo gubernijai, atiteko Latvijai. Remiantis etnografiniu principu buvo siekiama pakoreguoti Lietuvos sienas Kuršo gubernijoje. Tarpvalstybiniam sienų ginčui spręsti abi šalys 1920 m. rugsėjo 28 d. pasirašė arbitražo sutartį sienai nustatyti. Superarbitru abiejų šalių sutikimu buvo patvirtintas Simpsonas. Komisija dirbo nuo 1920 m. gruodžio 29 d. ir 1921 m. kovo 20 d. Simpsono sprendimas atiduoti Palangą Lietuvai buvo galutinis ir neskundžiamas. 1921 m. buvo sudaryta tarpvalstybinė Lietuvos-Latvijos sienos sutartis.
Tarpukaryje jam įteiktas Lietuvos Gedimino ordinas. Palangoje, netoli centro, yra Simpsono garbei pavadinta gatvė. Čia 2021 metais atidengtas ir atminimo paminklas.
FC Viktoria 1889 Berlin
FC Viktoria 1889 Berlin – Vokietijos futbolo klubas iš Berlyno. Pilnas klubo pavadinimas – Fußball-Club Viktoria 1889 Berlin Lichterfelde-Tempelhof e.V. Šis straipsnis apie klubo vyrų pagrindinę ekipą. Dar esama jaunimo ir moterų ekipų.
Istorija
Klubas įkurtas 1898 m. birželio 6 d. Negali pasigirti dideliais laimėjimais. Rungtyniavo žemesniųjų pakopų pirmenybėse.
2021–2022 m. rungtyniavo Trečioje lygoje, tačiau sezonas buvo labai nesėkmingas. Ekipa liko paskutinėje (20) vietoje. Po sezono iškrito į Regioninę lygą.